Bode a interzis petrecerile de 1 mai la mare. Surpriza pregătită de antreprenorii din Mamaia: "Stă lumea la masă şi iese la dans".
Alin Negrescu spune că va deschide de 1 Mai localul din Mamaia unde este acționar. Ministrul de Interne, Lucian Bode, interzice redeschiderea cluburilor de 1 Mai.
Ministrul de Interne Lucian Bode a interzis cluburilor să deschidă pentru petrecerile de 1 Mai. Dar s-ar putea să aibă multe surprize.Alin Negulescu, acționar la un local din Mamaia, spune însă că va primi clienți. Chiar cu riscul unor amenzi. A pierdut milioane de euro în ultimul an din cauza restricțiilor. Și este supărat că în loc să ajute industria ospitalității, statul o scufundă.Ca el sunt mulți antreprenori care ar putea interpreta în favoarea lor interdicția referitoare la cluburi."Domnul Bode nu știe că, din păcate, la Mamaia nu prea sunt cluburi. Sunt doar niște restaurante care au și o componentă de lounge. Cireșica, locul care era favorit al domnului Băsescu, este club sau restaurant că și acolo se dansează și se mânâncă? Stă lumea la masa și iese la dans", a spus Alin Negulescu.Ministrul de Interne este însă ferm. Te lasă să mergi la mare, dacă hotelul nu rezervă mai mult de 70% de camere, dar de petreceri în cluburi nu vrea să audă.